'n Vrydag vol satisfaksie | Lewies Mymer
'n Vrydag vol satisfaksie
June 25, 2010 Lewies Mymer	23 Comments
Ek het 'n redelik onmerkwaardige week agter die rug, afgesluit met 'n werkswinkel oor die nuwe dissiplinêre prosedure wat 1 Julie hier by ons inskop. So teen middagete het ek myselwers skaars gemaak juis toe afwesigheid van die werk sonder toestemming en drostery op die agenda was en eers saam met Vroukie, wat amptelike vergunning had om die middag af te neem, 'n geroosterde broodjie by die Spur gaan eet, en daarna saam met haar deur die winkels geflenter. Nie veel om oor te berig nie, maar 'n aangename Vrydagmiddag verwyl. Natuurlik 'n bottel OBS gekoop as teenvoeter vir die koue, kombers in 'n bottel as't ware. O ja, en die operators het gepay!
Ek wou fotos plaas van Kara en Mia, ons oudste kleinkinders. Mia verjaar vandag, 5 jaar oud, en ousus Kara het 11 Junie verjaar, 7 jaar oud. Die browse opsie in die Insert Image se vensterjie het egter verdwyn, en ek weet nie van 'n ander manier om dit te doen nie. Dus vertel ek maar hierdie grappie, so in die gees van my vorige inskrywing.
Kort na die Tweede Wêreldoorlog gaan die Boer London toe vir sake. Daar sien hy 'n bedelaar op 'n sypaadjie sit. Die ou lyk sleg, hy het nie bene nie, sy een arm is af, sy gesig is vol littekens, 'n swart klap oor die een oog. Hy dra 'n uniform van die Britse weermag, nogal met 'n paar medaljes, 'n ster van hier en 'n ster van daar, die queen se dit en die queen se dat. 'n Veteraan soldaat, terug van die slagveld waar hy vir Great Britain teen die Duitsers geveg het. Die Boer gaan staan voor die ou en bekyk hom aandagtig. Dan sit hy 'n pond in die ou se bedelblikkie en stap aan. Hy steek vas, draai om en kom terug. Hy bekyk die bedelaar weer aandagtig, gee hom nog 'n pond en stap voort, net om weer om te draai en die episode te herhaal. Die Engelsman is nou nuuskierig oor die Boer se vreemde optrede en sê "I appreciate your contributions Sir, but why do you look at me like that before you give me some money?"
"Well" sê die Boer, "you are the first Englishman that I have seen who's been fucked up totally to my satisfaction"
Previous PostSaint LewiesNext Post'n Sonskyndag in die Wes-Transvaal
23 thoughts on "'n Vrydag vol satisfaksie"
OBS se gevolge is tragies :-(Maar geniet hom 🙂
Lmga! Lekker gelag hiervoor!
Lees tans 'n boek wat afspeel in die vroeë 1800's toe die Iere so deurgeloop het.My bloed borrel dan sommer vanself.
Ek hou van jou attitude om die vergadering te verlaat op die regte tyd… lol
Dagsê Oom Lewies! Gou kom inloer en ek is bly ek het – altyd tyd vir 'n Ingelsman grappie.
Hallo Kelly, lekker naweek vir jou ook!
Is alles ou Victoria se skuld!
Klink my jy praat uit ondervinding Maryke!
Dis hoekom ek die Engelse royalty en hul nageslag verpse!
Hallo Maankind! Ek sien dis volmaan (vanaand?), herderspastei op die tafel?
Tydsberekening Lou, alles net goeie tydsberekening!
Dankie Ghaap! Dieselfde vir jou!
Dagsê DsP! Sms-taal daai!
En dit alles net vir queen and country!
Hallo Janneman! Wat 'n aangename verrassing! Ek gaan nou eers loer of jy iets gepleeg het daar op jou werf!